Manifiestu. Pluralidá llingüística: llibertá, igualdá y democracia
¿Cómo cambiar el nome y apellíos al asturianu?
Protocolu pa la Garantía de los Drechos Llingüísticos
Embaxadores de la Llingua Asturiana
#000000
Xosé Álvarez, vocal de la organización, va presentar el trabayu de la entidá amás de falar del estáu del idioma
#000002
La Rede Europea d’Igualdá Llingüística (ELEN), organización llíder n’Europa na protección y promoción de llingües minorizaes, va celebrar la so xunta xeneral en Cárdif na postrer selmana d’ochobre. L’eventu, nel que va participar Iniciativa pol Asturianu, agospiarálu’l Gobiernu de Gales y la Universidá Prifysgol Cymru y Drindod Dewi Sant, axuntando a representantes d’organizaciones de calter llingüísticu de toa Europa na capital galesa.
#000003
La xunta xeneral va entamar el vienres 28 d’ochobre con una receición oficial nel afamáu Templu de la Paz en Cárdif, con un discursu de bienllegada del alcalde la ciudá, Huw Thomas. Ente los convidaos atópense organizaciones miembro d’ELEN, ONGs en calidá d’observadores, diputaos del Senedd (parlamentu galés), representantes del Gobiernu galés, d’instituciones internacionales y medios de llingua galesa.
#000004
El sábadu 29 d’ochobre’l Gobiernu galés abrirá la xunta xeneral con una presentación de bones práutiques na preservación de la llingua galesa y de la so política estrella, ‘Cymraeg 2050’, col oxetivu d’algamar el millón de falantes de galés pa 2050.
#000005
De contino habrá un panel sobre comunidaes llingüístiques sostenibles con ponentes d’ONGs y del gobiernu onde falarán de temes qu’afeuten al galés y a otres llingües minorizaes, y cómo abordalos.
#000006
Activistes pola llingua irlandesa de Conradh na Gaeilge van aldericar de los grandes llogros desendolcando l’irlandés nel norte d’Irlanda col restablecimientu de comunidaes de fala irlandesa nun contestu urbanu, los postreros resultaos del censu amosando una xuba nel númberu de falantes y la llexislación pola llingua irlandesa que ta agora aldericándose nel Parlamentu británicu. Una cuestión sedrá por qué esta campaña afitada na comunidá y nos drechos foi tan efeutiva y qué lleiciones puen deprender los miembros d’ELEN d’ella.
#000008
El panel sobre la Década Internacional de la UNESCO poles Llingües Indíxenes cuntará con ponentes del Conseyu d’Europa, los nuevos miembros d’ELEN Linguapax International, la Universidá de Cardiff, y la ex-diputada del Parlamentu européu por Plaid Cymru, Jill Evans. Van aldericar alrodiu del papel de les ONGs europées n’afitar una comunidá global pola preservación, revitalización y sofitu de les llingües indíxenes del mundu.
#000009
Una novedá nesti añu ye’l taller d’activistes. Les organizaciones que formen parte d’ELEN son les organizaciones activistes llingüístiques llíderes n’Europa y axunten esperiencia abondo. El taller va enfotase nes campañes de trabayu, llogros y árees de meyora. Van aldericase dellos enfoques pal trabayu esitosu de les organizaciones como la interseicionalidá, l’enfoque basáu en drechos comunitarios, manifestaciones y trabayu de sofitu. Nesti apartáu, Xosé Álvarez, vocal de rellaciones internacionales d’Iniciativa pol Asturianu, va presentar el trabayu de la organización a lo llargo d’estos años y va faer una esposición sobre la situación actual del idioma.
#000010
El secretariu xeneral d’ELEN, Davyth Hicks, añadió: “Ye emocionante aconceyar en Gales, un país llíder mundial en polítiques esitoses de preservación llingüística y col oxetivu agora d’algamar el millón de falantes pa 2050”. “Con tantes organizaciones llingüístiques de toa Europa viniendo a la capital galesa, la Xunta Xeneral d’ELEN afita la duradera conexón ente les organizaciones de la llingua galesa y Europa, una conexón que sedrá vital nel nuesu oxetivu común pola recuperación llingüística dafechu”. “Agradecemos al Gobiernu de Gales tol so sofitu y naguamos por una rellación de trabayu cercana con ellos nel futuru”.
#000011
Nota pa periodistes: ELEN ye la ONG internacional que trabaya pola promoción, proteición and bientar de les llingües territoriales d’Europa. Representa cincuenta llingües con 174 miembros en 25 estaos europeos.
#000012
Sonia Uría gana’l concursu lliterariu ‘Ensin muyeres, nun hai idiomes’ cola obra ‘Llingua, respetu y remangu’
#000016
L’asturianu, presente na campaña informativa de les elecciones autonómiques
#000017
Sonia Uría gana’l concursu lliterariu ‘Ensin muyeres, nun hai idiomes’ cola obra ‘Llingua, respetu...
#000018
SOBRE NÓSTrabayamos pola normalización del idioma asturianu y pol reconocimientu de los drechos llingüísticos.
#000019